text: Brandmænd kan græde sammen efter 25 år
  28 juni 2014 kl. 14.50
  Seks mænd på brandstationen i Nr. Nebel kender hinanden rigtig godt. De har nemlig alle sammen 25 års jubilæum på samme dag.
  
  De har rykket ud til brande sammen i 25 år. Lørdag kunne de sammen fejre deres fælles mangeårige jubilæum på brandstationen i Nr. Nebel. Og de seks kolleger har meget tilfælles efter en lang karriere sammen:
  - Så får man jo også et rigtig godt kammeratskab, fordi man er i nogle alvorlige situationer en gang i mellem, hvor man kommer til at rykke lidt tættere sammen i bussen, siger Jens Thorup, der er holdleder ved brandvæsnet i Nørre Nebel.
  De vestjyske mænd har ikke altid været gode til at tage bladet fra munden. Men det har tiden ændret på.
  Hør i klippet her, hvor mange år der gik, før det var tilladt at få en synlig tåre i øjenkrogen efter en alvorlig udrykning:
  
  